google/wiki40b huggingface dataset:
सड़क (फ़िल्म)

संक्षेप

महारानी (सदाशिव अमरापुरकर) एक किन्नर है जो एक वेश्यालय चलाता है जिसमें पूजा (पूजा भट्ट) और चंदा (नीलिमा अज़ीम) जैसी कई लड़कियों का इस्तेमाल किया जाता है। एक टैक्सी चालक रवि (संजय दत्त), महारानी द्वारा खरीदी जाने से पहले पूजा से मिलता है। उसका दोस्त गोतिया (दीपक तिजोरी) चंदा से प्यार करता है। रवि ने यौन संक्रमित बीमारी के कारण अपनी बहन रूपा (सोनी राज़दान) की मृत्यु होते हुए देखी है। वह अपने प्रेमी के साथ चली गई थी जिसने उसे वेश्यालय में बेच दिया और उसे वेश्या बनने के लिए मजबूर कर दिया। इस हिंसक घटना ने रवि को आघात पहुँचाई और जीवन भर के लिये डरा दिया है। वह एक अनिद्रा रोगी बन गया है जो अपनी बहन की मौत के विचलित सपने देखता है और कई अवसरों पर बेचैन और हिंसक हो जाता है। एक दिन टैक्सी चलाते वक्त वह इंस्पेक्टर ईरानी (पंकज धीर) से मिलता है। जिन्हें वह अखबार में छपे एक लेख से पहचानता है। रवि उसे उनके गंतव्य तक छोड़ देता है और उससे कोई पैसा लेने से इंकार कर देता है। इंस्पेक्टर कहते है कि अगर उसे किसी भी तरह की मदद की ज़रूरत तो उसे याद करें।
रवि फिर से पूजा से मिलता है जब वह महारानी के वेश्यालय से भागने की कोशिश करती है। वह व्यर्थ में उसकी मदद करने की कोशिश करता है। वह तीस हजार रुपए, अपनी जिंदगी की सारी बचत अपने टैक्सी के मालिक सलीम भाई (अवतार गिल) से लेता है और ग्राहक के रूप में एक रात के लिए पूजा को ले जाता है। वह अपने दोस्त गोतिया और एक दलाल गुल्लू (मुश्ताक खान) की मदद से ऐसा करता है। हालांकि, पूजा को वो सुरक्षित रूप से लौटा दे इसलिये गोतिया को महारानी अपने पास रखती है। वे बॉम्बे के चारों ओर घूमते हैं, एक दूसरे के साथ कुछ रोमांटिक समय बिताते हैं। जिसके दौरान रवि पूजा से कहता है कि वह उसे प्यार करता है। वो हर रात उसके लिए वेश्यालय में वापस आना जारी रखता है (संभवतः - ताकि वह अन्य ग्राहकों को बेची न जाए)।
शबरग़ान

नाम का उच्चारण

'शबरग़ान' में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

लोग

शबरग़ान पूरे अफ़्ग़ानिस्तान का सबसे महत्वपूर्ण शहर है जिसमें उज़बेक लोगों की बहुतायत है। इस शहर के अधिकतर नागरिकों की मातृभाषा भी उज़बेक है। यहाँ पर ताजिक, हज़ारा, पश्तून और अरब समुदाय भी हैं। यहाँ के अरब कहलाने वाले समुदाय के बारे में दिलचस्प बात है कि यह कहने को तो अरब हैं लेकिन बहुत अरसे से यहाँ रहने कि वजह से वास्तव में सभी फ़ारसी-भाषी हैं।

इतिहास

यह नगर हज़ारों सालों से बैक्ट्रिया के उत्तर-पूर्वी कोने में एक महत्वपूर्ण राजनैतिक और व्यापारिक केंद्र रहा है। प्राचीनकाल में शबरग़ान रेशम मार्ग पर स्थित एक फलता-फूलता शहर था और आज भी बल्ख़ को हेरात से जोड़ने वाले मार्ग पर यह एक बड़ा पड़ाव है। १९७८ में सोवियत संघ के इतिहासकारों ने यहाँ तीलिया तेपे के गाँव के पास खुदाई कर के बैक्ट्रियाई सभ्यता के कुछ सोने आभूषण और अन्य वस्तुएँ पाई। १३वीं सदी में मार्को पोलो यहाँ आया और उसने यहाँ के मीठे खरबूज़ों का वर्णन दिया। १८७३ में एक अफ़्ग़ान-रूसी समझौते के अंतर्गत यहाँ पर एक आज़ाद उज़बेक ख़ानत बनी जिसकी राजधानी शबरग़ान था। कुषाण साम्राज्य के शुरुआती दौर में भी यह एक अहम क्षेत्र था और कुछ इतिहासकारों का मानना है कि यह ख़िदुन नाम का इलाक़ा था, जो कुषाणों के पांच विभागों में से एक था। आधुनिक काल में यह अफ़्ग़ानिस्तान के प्रमुख उज़बेक नेता अब्दुल रशीद दोस्तुम का मुख्य केंद्र था।
मुहम्मद शफीक़

वे एक पाकिस्तानी राजनेता और पाकिस्तान के प्रांत, ख़ैबर पख़्तूनख़्वा के पूर्व राज्यपाल थे।
अहंकार (1995 फ़िल्म)

संक्षेप

यह एक महिला, उसके सौतेले बेटे, उसके सगे बेटे, बेटी और शराबी पति की कहानी है। एक अजीब दुर्घटना होती है, जहां प्रभात (मिथुन चक्रवर्ती), अपनी सौतेली माँ को बचाने में गूंगा हो जाता है। एक दयालु कारखाना मालिक उसे नौकरी देता है, जिससे वो अपने सौतेले भाई, बहन और सौतेली माँ का पालन-पोषण करता है, जबकि उसके पिता जेल में हैं। प्रभात अपने मालिक को धोखा देने की साजिश को उजागर कर लेता है और अपराधी को जेल में डाल देता है। इसके चलते वो अपने घर में प्रतिशोध आमंत्रित करता है। 
फिर जब आभारी मालिक उसे व्यवसाय के प्रबंधक के पद की पेशकश करता है, तो प्रभात अपने सौतेले भाई सूर्या (मोहनीश बहल) को नौकरी दिलवा देता है। उसके बाद जल्द ही खुद की ही नौकरी से हाथ धो बैंठता है। नैना (ममता कुलकर्णी), प्रभात के बचपन की दोस्त, उससे प्यार करती है और उसके निरंतर समर्थन और प्रोत्साहन का स्रोत है। वह उसके लिये अपने माता-पिता की अस्वीकृति से भी लड़ती है। जालसाजों के एक समूह से प्रभावित होकर सूर्या धोखाधड़ी करता है।
संक्रामक सालमोन रक्ताल्पता वाइरस

संक्रामक सालमोन रक्ताल्पता वाइरस एक विषाणु है।
नील विद्रोह

नील विद्रोह किसानों द्वारा किया गया एक आन्दोलन था जो बंगाल के किसानों द्वारा सन् १८५९ में किया गया था। किन्तु इस विद्रोह की जड़ें आधी शताब्दी पुरानी थीं, अर्थात् नील कृषि अधिनियम (indigo plantation act) का पारित होना। इस विद्रोह के आरम्भ में नदिया जिले के किसानों ने 1859 के फरवरी-मार्च में नील का एक भी बीज बोने से मना कर दिया। यह आन्दोलन पूरी तरह से अहिंसक था तथा इसमें भारत के हिन्दू और मुसलमान दोनो ने बराबर का हिस्सा लिया। सन् १८६० तक बंगाल में नील की खेती लगभग ठप पड़ गई। सन् १८६० में इसके लिए एक आयोग गठित किया गया।

बीसवीं शताब्दी में

बिहार के बेतिया और मोतिहारी में १९०५-०८ तक उग्र विद्रोह हुआ। ब्लूम्सफिल्ड नामक अंग्रेज की हत्या कर दी गई जो कारखाने का प्रबन्धक था। अन्ततः १९१७-१८ में गांधीजी के नेतृत्व में चम्पारन सत्याग्रह हुआ जिसके फलस्वरूप 'तिनकठिया' नामक जबरन नील की खेती कराने की प्रथा समाप्त हुई। 'तिनकठिया' के अन्तर्गत किसानों को ३/२० (बीस कट्ठा में तीन कट्ठा) भूभाग पर नील की खेती करनी पड़ती थी जो जमींदारों द्वारा जबरदस्ती थोपी गई थी।  
'नील विद्रोह (चंपारन विद्रोह)— सर्वप्रथम यह विद्रोह बंगाल 1859—61 में शुरू हुआ था, पूर्व में भी इस विद्रोह को भारतीयों द्वारा कुचल दिया गया था। जब गांधी जी ने चंपारन विद्रोह किया तो पाया कि वहां के किसानों को ब्रिटिश सरकार जबरन 15 प्रतिशत भूभाग पर नील की खेती करने के लिए बाघ्य कर रही थी, तथा 20 में से 3 कट्टे किसानों द्वारा यूरोपीयन निलहों को देना होता था जिसे आज हम तिनकठिया प्रथा के रूप में भी जानते हैं। भारतीय किसान, जिसकी दशा पहले से ही बहुत खराब थी, एैसी विषम परिस्थितियों में ब्रिटिश सरकार की यह हुकुमत उनके लिए परेशानी का सबब बन गयी। जब 1917 में गांधी जी एैसी विषम परिस्थितियों से अवगत हुए तो उन्होने बिहार जाने का फैसला कर दिया। गांधी जी मजरूल हक, नरहरि पारीख, राजेन्द्र प्रसाद एवं जे0 बी0 कृपलानी के साथ बिहार गये और ब्रिटिश हुकुमत के खिलाफ अपना पहला सत्याग्रह प्रदर्शन कर दिया। ब्रिटिश सरकार ने उनके खिलाफ उन्हे वहां से निकालने का फरमान जारी किया किन्तु गांधी जी और उनके सहयोगी वहीं जुटे रहे और अन्तत: ब्रिटिश हुकुमत ने अपना आदेश वापिस लिया और गांधी जी द्वारा निर्मित समिति से बात करने के लिए सहमत हो गयी। फलत: गांधी जी ने बिहार (चंपारन) के किसानों की दयनीय परिस्थितियों से इस प्रकार शासन को अवगत करवाया की वह मजबूरन इस प्रकार के कृत्य को रोकने के लिए मजबूर हो गये।
हिन्दी-काव्य में विरह की अभिव्यक्ति

हिन्दी-काव्य में विरह की अभिव्यक्ति  साहित्य का सर्वोत्कृष्ट रस श्रृंगार है और इस  श्रृंगार का भी परिष्कृत रूप विरह -वर्णन में  मिलता  है। श्रृंगार के संयोग पक्ष में तो बाह्य चेष्टाओं और काम क्रीड़ाओं की ही अधिकता होती है ,ह्रदय की सूक्ष्म भाव वृत्तियों का प्रकाशन और काम से मुक्त प्रेम के शुद्ध रूप का प्रकटीकरण वियोग  ही होता है।
खालिय़ाजुड़ि उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। जनसांख्यिकीक रूप से, यहाँ, इस्लाम के अनुयाई, आबादी के औसतन ९१% के करीब है। शेष जनसंख्या प्रमुखतः हिन्दू धर्म की अनुयाई है। यह मयख्यातः एक ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

खालिय़ाजुड़ि उपजिला बांग्लादेश के उत्तरी सीमा से सटे, मयमनसिंह विभाग के नेत्रकोना जिले में स्थित है।
शारदा (नगर)

ऐतिहासिक व धार्मिक महत्व

सरस्वति देवी को समर्पित शारदापीठ का ऐतिहासिक मंदिर इसी बस्ती में स्थित है जो की शताब्दियों से हिन्दु-बौद्ध विद्या का केन्द्र रहा है। कश्मीरी भाषा जिस शारदा लिपि में लिखी जाती थी उसका आविष्कार इसी स्थान पर ९वीं सदी ईसवी में हुआ। शारदा क़िला और किशनघाटी के स्थल भी इसी शहर में हैं। शारदा और नरदी नामक दो पर्वत इस नगर के साथ खड़े हैं।
प्रसम्भाव्‍य प्रक्रम

प्रायिकता सिद्धान्त के सन्दर्भ में, प्रसम्भाव्‍य प्रक्रम (stochastic process या random process) एक गणितीय वस्तु है जो यादृच्छ चरों के समुच्चय के रूप में समझी जाती है। उदाहरण के लिए, जीवाणुओं की संख्या समय के साथ यादृच्छ रूप में बदल सकती है। इसी प्रकार, ऊष्मीय रव (noise) के कारण किसी प्रतिरोध में बहने वाली विद्युत धारा भी एक यादृच्छ चर है।
मुत्ताहिदा क़ौमी मूवमेंट

इतिहास

अल्ताफ़ हुसैन ने १९७८ में 'आल पाकिस्तान मुजाहिर स्टुडेन्ट्स ऑर्गनाइजेशन' (APMSO) बनाया जिससे १९८४ में मुज़ाहिर कौमी मूवमेन्ट का जन्म हुआ। १९९७ में इस पार्टी ने अपना नाम बदलकर 'मुत्तहिदा क़ौमी मूवमेंट' रख लिया। कराची में इसका आधार बहुत तगड़ा है।
दिन प्यारे गुड़धानी के

अब्दुल मलिक खान द्वारा रचित प्रसिद्ध बाल कविताएँ।
इंदिरा राममूर्ती

जीवित चरित्रा

इंदिरा राममूर्ती  प्रसिद्ध आयुर्वेद वैद्य आचंट लक्ष्मीपती और तमिळनाडू के पूर्व गृहमंत्री आचंट रुक्मिणम्मा के इकलौती बेटी थी। वह १९२० मे जन्म हुआ। उसका विवाह प्रसिद्ध न्यूरो सर्जन बालसुब्रह्मण्यम रामामूर्ति से हुआ।

इंदिरा राममूर्ती रायल कालेज ऑफ अब्ट्सेशियन्स और गैनकालजिस्ट्स सौसैटी मे सभ्य थे। वह आँध्रा मेडिकल कालेज और प्रभुत्व मेटर्निटी आस्पताल मे काम किया। 
उसका दो बच्चे थे। उनका नाम आर विजयराघवन(प्रसिद्ध जर्नलिस्ट)  और रवि राममूर्ती(न्यूरॉसर्जन)
गैस स्टोव

खाना पकाने के सन्दर्भ में, गैस स्टोव वह स्टोव है जिसमें ऊष्मा के लिये ज्वाला पैदा करने के लिये प्राकृतिक गैस, प्रोपेन, ब्यूटेन, द्रवीकृत पेट्रोल गैस या कोई अन्य ज्वलनशील गैस का प्रयोग किया जाता है। गैस के उपयोग के पहले खाना पकाने के लिये कोयला या लकड़ी आदि ठोस ईंधनों का ही प्रयोग किया जाता था। सबसे पहले १८२० के दशक में गैस स्टोव का उपयोग आरम्भ हुआ।
सुरव्रत कुमार आचार्य

सुरव्रत कुमार आचार्य को चि‍कि‍त्‍सा के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे दि‍ल्‍ली; राज्य से हैं।
जागो पार्टी

जागो पार्टी भारत का एक राजनैतिक दल है जिसकी स्थापना अगस्त २००७ में कुछ गैर-राजनैतिक और समर्पित लोगों द्वारा की गई। भारतीय निर्वाचन आयोग द्वारा इसको जनवरी २००८ में पंजीकृत किया गया। इसकी नीतियाँ उदारवाद पर आधारित हैं जो बहुत कुछ नव-उदारवाद (ब्रिटेन, मार्गरेट थेचर काल) और नव-रूढिवाद (संयुक्त राज्य अमेरिका, १९६०-७० का दशक) का ही एक मिला जुला रूप है।
थोटा नरसिम्हन

थोटा नरसिम्हन भारतीय राजनीतिज्ञ हैं जो १६वीं लोकसभा में काकीनाड़ा लोक सभा निर्वाचन क्षेत्र से सांसद चुने गये। वो इस चुनाव में तेलुगु देशम पार्टी के उम्मीदवार थे। थोटा नरसिम्हन ने २०१४ के लोकसभा चुनावों में वाइएसआरसी के चलालसेट्टी सुनिल को हराया। वर्तमान में वो तेलुगु देशम पार्टी के लोकसभा नेता हैं।
अध्यात्मवाद

अध्यात्मवाद आत्मा को जगत का मूल मानने वाला एक प्रत्ययवादी विचार है। अध्यात्मवाद के एक मत के अनुसार भौतिक जगत परमात्मा तथा उसके गुणों की अभिव्यक्ति का माध्यम है। जबकि अन्य अध्यात्मवादियों के लिए वह मानव चेतना का मायाजाल है। अध्यात्मवाद के प्रतिपादक यह मानते हैं कि आत्मा का शरीर से स्वतंत्र अस्तित्व होता है। सुसंगत अध्यात्मवादी आधुनिक विज्ञान की उपलब्धियों का मिथ्याकरण करते हैं और विज्ञान के स्थान पर प्रेतात्माओं तथा दैवी विधान में अंधविश्वास की प्रतिष्ठापना करने का प्रयास करते हैं। बुर्जुआ दर्शन में अध्यात्मवाद का अर्थ बहुधा प्रत्ययवाद होता है।
कोलकाता में यातायात

कोलकाता में जन यातायात कोलकाता उपनगरीय रेलवे, कोलकाता मेट्रो, ट्राम और बसों द्वारा उपलब्ध है। व्यापक उपनगरीय जाल सुदूर उपनगरीय क्षेत्रों तक फैला हुआ है। भारतीय रेल द्वारा संचालित कोलकाता मेट्रो भारत में सबसे पुरानी भूमिगत यातायात प्रणाली है। ये शहर में उत्तर से दक्षिण दिशा में हुगली नदी के समानांतर शहर की लंबाई को १६.४५ कि.मी. में नापती है। यहां के अधिकांश लोगों द्वारा बसों को प्राथमिक तौर पर यातायात के लिए प्रयोग किया जाता है। यहां सरकारी एवं निजी ऑपरेटरों द्वारा बसें संचालित हैं। भारत में कोलकाता एकमात्र शहर है, जहाँ ट्राम सेवा उपलब्ध है। ट्राम सेवा कैल्कटा ट्रामवेज़ कंपनी द्वारा संचालित है। ट्राम मंद-गति चालित यातायात है, व शहर के कुछ ही क्षेत्रों में सीमित है। मानसून के समय भारी वर्षा के चलते कई बार लोक-यातायात में व्यवधान पड़ता है।
भाड़े पर उपलब्ध यांत्रिक यातायात में पीली मीटर-टैक्सी और ऑटो-रिक्शॉ हैं। कोलकाता में लगभग सभी पीली टैक्सियाँ एम्बेसैडर ही हैं। कोलकाता के अलावा अन्य शहरों में अधिकतर टाटा इंडिका या फिएट ही टैसी के रूप में चलती हैं। शहर के कुछ क्षेत्रों में साइकिल-रिक्शा और हाथ-चालित रिक्शा अभी भी स्थानीय छोटी दूरियों के लिए प्रचालन में हैं। अन्य शहरों की अपेक्षा यहां निजी वाहन काफ़ी कम हैं। ऐसा अनेक प्रकारों के लोक यातायात की अधिकता के कारण है। हालांकि शहर ने निजी वाहनों के पंजीकरण में अच्छी बड़ोत्तरी देखी है। वर्ष २००२ के आंकड़ों के अनुसार पिछले सात वर्षों में वाहनों की संख्या में ४४% की बढ़त दिखी है। शहर के जनसंख्या घनत्व की अपेक्षा सड़क भूमि मात्र ६% है, जहाँ दिल्ली में यह २३% और मुंबई में १७% है। यही यातायात जाम का मुख्य कारण है। इस दिशा में कोलकाता मेट्रो रेलवे तथा बहुत से नये फ्लाई-ओवरों तथा नयी सड़कों के निर्मान ने शहर को काफ़ी राहत दी है।
कोलकाता में दो मुख्य लंबी दूरियों की गाड़ियों वाले रेलवे स्टेशन हैं- हावड़ जंक्शन रेलवे स्टेशन और सियालदह रेलवे स्टेशन। कोलकाता नाम से एक नया स्टेशन २००६ में ही बनाया गया है। खोलकाता शहर भारतीय रेलवे के दो मंडलों का मुख्यालय है – पूर्वी रेलवे (भारत) और दक्षिण पूर्वी रेलवे (भारत।
शहर के विमान संपर्क हेतु नेताजी सुभाष चंद्र बोस अंतर्राष्ट्रीय हवाई अड्डा दम दम में स्थित है। यह विमानक्षेत्र शहर के उत्तरी छोर पर है व यहां से दोनों, अन्तर्देशीय और अन्तर्राष्ट्रीय उड़ानें चलती हैं। यह नगर पूर्वी भारत का एक प्रधान बंदरगाह है। कोलकाता पोर्ट न्यास ही कोलकाता पत्तन और हल्दिया पत्तन का प्रबंधन करता है। यहां से अंडमान एवं निकोबार द्वीपसमूह में पोर्ट ब्लेयर के लिये यात्री जहाज और भारत के अन्य बंदरगाहों तथा विदेशों के लिए भारतीय शिपिंग निगम के माल-जहाज चलते हैं। यहीं से कोलकाता के द्वि-शहर हावड़ा के लिए फेरी-सेवा भी चलती है।
सिलसिला प्यार का

सारांश

यह कहानी एक बहुत ही आत्म विश्वास से युक्त माँ, जानकी तिवारी (शिल्पा शिरोडकर) और उसके बेटे रौनक (अभय वाकिल) की है। जानकी यह सोचती है कि उसके बेटे पर केवल उसका ही हक है। उसे यह बिलकुल बर्दाश्त नहीं होता है, जब कोई बाहर का उन माँ और बेटे के मध्य आ जाता है। कहानी में तब बदलाव आता है, जब माँ और बेटे के मध्य तीसरा किरदार (छवि पांडे) आता है।
इष्टतम कर

इष्टतम कर सिद्धान्त (Optimal tax theory) ऐसे कर को डिजाइन करने तथा लागू करने का अध्ययन है जो सर्वाधिक सामाजिक कल्याण में फलीभूत हो।
हरिप्रसाद चौरसिया

जीवन परिचय

हरिप्रसाद चौरसिया का जन्म उत्तर प्रदेश के इलाहाबाद में हुआ था। उनके पिता पहलवान थे। जब वे केवल ६ वर्ष के थे तभी उनकी माता जी का देहान्त हो गया। पंडित हरिप्रसाद चौरसिया जी का जन्म 1 जुलाई, 1938 को इलाहाबाद में हुआ था। इनके पिता पहलवान थे। उनकी माता का निधन उस समय हो गया। जब वह पांच साल के ही थे। हरिप्रसाद चौरसिया का बचपन गंगा किनारे बनारस में बीता। उनकी शुरुआत तबला वादक के रूप में हुई। अपने पिता की मर्जी के बिना ही पंडित हरिप्रसाद जी ने संगीत सीखना शुरु कर दिया था। वह अपने पिता के साथ अखाड़े में तो जाते थे लेकिन कभी भी उनका लगाव कुश्ती की तरफ नहीं रहा।

संगीत की शिक्षा

अपने पड़ोसी पंडित राजाराम से उन्होंने संगीत की बारीकियां सीखीं। इसके बाद बांसुरी सीखने के लिए वह वाराणसी के पंडित भोलानाथ प्रसाना के पास गए। संगीत सीखने के बाद उन्होंने काफ़ी समय ऑल इंडिया रेडियो के साथ भी काम किया।संगीत में  उत्कृष्टता हासिल करने की खोज उन्हें बाबा अलाउद्दीन ख़ाँ की सुयोग्य पुत्री और शिष्या अन्नापूर्णा देवीकी शरण में ले गयी, जो उस समय एकांतवास कर रही थीं और सार्वजनिक रूप से वादन और गायन नहीं करती थीं। अन्नपूर्णा देवी की शागिर्दी में उनकी प्रतिभा में और निखार आया और उनके संगीत को जादुई स्पर्श मिला।[1]

कार्यक्षेत्र

पंडित हरिप्रसाद चौरसिया ने बांसुरी के जरिए शास्त्रीय संगीत को तो लोकप्रिय बनाने का काम किया ही, संतूर वादक पंडित शिवशंकर शर्मा के साथ मिलकर ‘शिव-हरि’ नाम से कुछ हिन्दी फ़िल्मों में मधुर संगीत भी दिया। इस जोड़ी की फ़िल्में हैं- चांदनी, डर, लम्हे, सिलसिला, फासले, विजय और साहिबान। पंडित चौरसिया ने एक तेलुगु फ़िल्म ‘सिरीवेनेला’ में भी संगीत दिया। जिसमें नायक की भूमिका उनके जीवन से प्रेरित थी। इस फ़िल्म में नायक की भूमिका 'सर्वदमन बनर्जी' ने निभायी थी और बांसुरी वादन उन्होंने ही किया था। इसके अलावा पंडित जी ने बालीवुड के प्रसिद्ध संगीतकारों सचिन देव बर्मन और राहुल देव बर्मन की भी कुछ फ़िल्मों में बांसुरी वादन किया।[2]
मसाई

इतिहास

मसाई निलोत जनजाति है। वे महान अफ्रीकी झीलों के आसपास निवास करते हैं। निलोत लोग नीलो-साहरन भाषा समूह की भाषायें बोलते हैं और पूर्वी अफ्रीका में दक्षिण सूडान के रास्ते से आयें हैं। ज़्यादातर निलोत लोग, मसाई लोग सहित अपने मवेशियों के चरवाहे हैं और योद्धाओं के रूप में वो अपनी भयानक प्रतिष्ठा के लिए प्रसिद्ध हैं। बांटू लोगों की तरह पूर्वी अफ्रीका के मसाई और ज़्यादातर निलोत लोगों ने अपने पड़ोसियों के कई रिवाजों और प्रथाओं को अपना लिया है।
अपने स्वयं के मौखिक इतिहास के अनुसार, मसाई तुर्काना झील (उत्तर पश्चिमी केन्या) के उत्तर में निचली नील घाटी से उत्पन्न हुए और 15 वीं सदी के आसपास दक्षिण पलायन शुरू किया। 17 वीं और 18 वीं सदी में वो उत्तरी केन्या और केंद्रीय तंजानिया के खुले मैदान में पहुँचे। पहले से ही इस क्षेत्र में बसे लोगो को मसाई ने बलपूर्वक विस्थापित कर दिया और जबकि बाकियों को आत्मसात कर लिया।

संस्कृति

मसाई का समाज पितृसत्तात्मक हैं, बड़े आदमियों के साथ, कभी कभी सेवानिवृत्त हो चुके बड़े पुरुष प्रत्येक मसाई समूह के लिए सबसे प्रमुख मामलों के निर्णय लेते हैं। मसाई एकेश्वरवादी हैं, एन्गई नामक देवता की पूजा करते है। मसाई धार्मिक प्रणाली में केंद्रीय मानव आकृति लैबोन है जिसकी भूमिकाओं में शामिल हैं: ओझा चिकित्सा, अटकल और भविष्यवाणी, और युद्ध में सफलता सुनिश्चित करना या पर्याप्त बारिश करवाना। कई मसाई ने ईसाई धर्म भी अपनाया लिया है।
पारंपरिक मसाई जीवन शैली में अपने प्राथमिक स्रोत के तौर पर भोजन जमा करना है जो अपने मवेशियों के आसपास केंद्रित है। एक आदमी का धन और सम्मान उसके पशु और बच्चों के संदर्भ में मापा जाता है। 50 मवेशियों का झुंड सम्मानजनक है, और अधिक बच्चों हो तो बेहतर। एक आदमी के पास एक चीज़ हो और दूसरी नहीं तो उसे ग़रीब समझा जाता है।
मसाई संस्कृति में कान पालि को छेदना और खीचना आम बात है। विभिन्न सामग्री पालियों को बेंधने और खीचने के लिये इस्तेमाल की जाती हैं; कांटे, टहनियाँ, टहनियों के बंडल, पत्थर, हाथी दाँत। कम और कम मसाई, विशेष रूप से लड़के, इस रिवाज का पालन करते है। महिला दोनों कान पालि में विभिन्न रूपों के मनके गहने पहनती है और कान के शीर्ष पर छोटे भेदी।
ज़र्कोनियम(IV) क्लोराइड

जिरकोनियम (IV) क्लोराइड एक अकार्बनिक यौगिक है।
काला कारावास

ह्यूमन राइट्स वॉच के अनुसार ये चीन सरकार द्वारा अपने ही नागरिकों को अवैध ढंग से बिना किसी कारण कारावास में रखने के लिए गुप्त रूप से संचालित केंद्र हैं। ‘काले कारावास’ के रूप में जाने जाने वाले ये हिरासत केंद्र सरकारी होटलों और मनोवैज्ञानिक अस्पतालों में चलाए जाते हैं। इनमें रखे जाने वाले लोगों में गैर अपराधी आम लोग भी शामिल रहते हैं। 'ऐन एलेवे इन हेल' नामक रिपोर्ट में ह्यूमन राइट्स वॉच ने कहा है कि आम लोगों को अक्सर सड़कों पर से उठा लिया जाता है और फिर उन्हें ग़ैर क़ानूनी हिरासत केंद्रों में ले जाया जाता है। कभी-कभी उनका सारा सामान छीन लिया जाता है, उन्हें मारा-पीटा जाता है और उन्हें ये भी नहीं बताया जाता है कि उन्हें क्यों हिरासत में लिया गया है। ह्यूमन राइट्स वॉच की सोफ़ी रिचर्ड्सन के अनुसार बीजिंग में 'ब्लैक जेल' का होना चीन सरकार की उस बयान का मज़ाक उड़ाता है, जिसमें चीन सरकार मानवाधिकार की स्थिति सुधारने और क़ानून का शासन स्थापित करने की बात करती है ह्यूमन राइट्स वॉच का कहना है कि उसने इस साल के शुरू में हिरासत में रखे गए 38 लोगों से बातचीत के आधार पर इस रिपोर्ट के लिए सूचना जुटाई है।

संदर्भ एवं सहायक श्रोत

॥ बीबीसी
परमात्मा

परमात्मा शब्द दो शब्दों ‘परम’ तथा `आत्मा’ की सन्धि से बना है। परम का अर्थ सर्वोच्च एवं आत्मा से अभिप्राय है चेतना, जिसे प्राण शक्ति भी कहा जाता है। ईश्वर। आधुनिक हिन्दी में ये शब्द ईश्वर का ही मतलब रखता है।
जॉर्ज ब मैकक्लेनन

जॉर्ज ब्रिंटन मैकक्लेनन ( ३ दिसंबर १८२६ - २९ अक्टूबर १८८५) अमेरिकी गृहयुद्ध के दौरान संघ के मेजर जनरल थे और १८६४ में डेमोक्रेटिक पार्टी के राष्ट्रपति पद के उम्मीदवार थे, जो बाद में न्यू जर्सी के गवर्नर हुएँ। उन्होंने प्रसिद्ध पोटोमैक की सेना संगठित की और संक्षिप्त काल (नवंबर १८६१ से मार्च १८६२) के लिए संघ की सेना के जनरल -इन-चीफ के रूप में सेवा की। युद्ध के शुरुआत में, मैकक्लेनन ने संघ के लिए एक सुप्रशिक्षित और संगठित सेना को उठाने में महत्वपूर्ण भूमिका निभाई। यद्यपि मैकक्लेनन  अपनी योजना और तैयरी में सतर्क थे, इन्ही विशेषताओं ने एक तेजी से बढ़ते रणभूमि के माहौल में आक्रामक विरोधियों को चुनौती देने की उनकी क्षमता को बाधित किया। उन्होंने दुश्मन इकाइयों की ताकत को जरुरत से ज्यादा आँका और जन सिद्धांतों को लागू करने के लिए अनिच्छुक थे, जिस से अपनी सेना के बड़े हिस्सें निर्णायक अंकों पर काम ही न आ सकें।
शिहाबुद्दीन उमर ख़िलजी

शिहाबुद्दीन उमर ख़िलजी, अलाउद्दीन ख़िलजी का पुत्र था। मलिक काफ़ूर के कहने पर अलाउद्दीन ने अपने पुत्र 'ख़िज़्र ख़ाँ' को उत्तराधिकारी न बना कर अपने 5-6 वर्षीय पुत्र शिहाबुद्दीन उमर को उत्तराधिकारी नियुक्त कर दिया। अलाउद्दीन की मृत्यु के बाद काफ़ूर ने शिहाबद्दीन को सुल्तान बना कर सारा अधिकार अपने हाथों में सुरक्षित कर लिया। लगभग 35 दिन के सत्ता उपभोग के बाद काफ़ूर की हत्या अलाउद्दीन के तीसरे पुत्र मुबारक ख़िलजी ने करवा दी। काफ़ूर की हत्या के बाद वह स्वयं सुल्तान का संरक्षक बन गया और कालान्तर में उसने शिहाबुद्दीन को अंधा करवा कर क़ैद करवा दिया।
राजकीय मेडिकल कालेज, बांदा

राजकीय मेडिकल कालेज, बांदा, उत्तर प्रदेश के बांदा जिले में स्थित एक मेडिकल कॉलेज है।
सरलीकृत चीनी वर्ण

सरलीकृत चीनी वर्ण (सरलीकृत चीनी: 简体字; पारम्परिक चीनी: 簡體字) वे वर्ण है जो मुख्यभूमि चीन पर उपयोग के लिए मानकीकृत हैं। यह समकालीन चीनी लिखित भाषा के लिए प्रचलित बहुत से मानकीकृत वर्णसमूहो में से एक है। चीनी जनवादी गणराज्य की सरकार ने साक्षरता बढ़ाने के लिए इन वर्णो को मुद्रण में प्रोत्साहन दिया है। ये आधिकारिक रूप से चीनी जनवादी गणराज्य और सिंगापुर में प्रयुक्त होते हैं।
पारम्परिक चीनी वर्ण मुख्यतः चीनी गणराज्य या ताइवान, हांगकांग और मकाउ में प्रयुक्त होते हैं। विदेशो में रहने वाले चीनी समुदाय पारम्परिक चीनी का उपयोग करते हैं लेकिन मुख्य भूमि चीन के अप्रवासी अधिकांशतः सरलीकृत चीनी का उपयोग करते हैं।
ह्रासमान प्रतिफल

अर्थशास्त्र में, ह्रासमान प्रतिफल (diminishing returns या law of diminishing returns) का अर्थ यह है कि किसी उत्पादन प्रक्रिया में जब किसी एक उत्पादन के कारक की मात्रा बढायी जाती है तो इससे आउटपुट में होने वाली वृद्धि क्रमश्ः कम होती जाती है। सामान्य शब्दों में कहें तो जितना ही गुड़ डालते जायेंगे, मिठास उतनी ही नहीं बढ़ेगी (कम बढ़ेगी)।.....
रानी माँ महारानी एलिजाबेथ

एलिजाबेथ एंजेला गुलबहार बोवेस-ल्यों (4 अगस्त 1900-30 मार्च 2002), राजा जॉर्ज VI की पत्नी और महारानी एलिजाबेथ द्वितीय और राजकुमारी मार्गरेट की माँ थी। वे 1936 में अपने पति के परिग्रहण से 1952 में अपनी मृत्यु तक यूनाइटेड किंगडम की क्वीन कनसोर्ट रही, जिसके बाद  उन्हे रानी माँ महारानी एलिजाबेथ के रूप में जाना जाता था। वे भारत की अाखिरी क्वीन कनसोर्ट (महाराजा की पत्नी) थी।
ब्रिटेन के एक कुलीन परिवार में जन्मी माननीया एलिजाबेथ बोवेस-ल्यों, 1904 मे उनके पिता को स्कॉटिश अर्लडम विरासत में मिलने के बाद, लेडी एलिजाबेथ बोवेस-ल्यों के नााम से जानी गयी।1923 में राजा जॉर्ज पंचम और क्वीन मैरी के दूसरे पुत्र, अल्बर्ट, ड्यूक ऑफ यॉर्क  से विवाह के बााद उन्हे शोहरत मिली। उनकी सार्वजनिक अभिव्यक्ति के अनुरूप उन्हे "मुस्कुराती हु रानी" कहा गया। 
1936 में एडवर्ड अष्टम ने एक अमेरिकी तलाकशुदा, वालिस सिम्पसन, से विवाह करने के लिए राजगद्दी का त्याग कर दिया, जिस कारण उनके भाई अौर एलिजाबेथ के पति अप्रत्याशित रूप से राजा बन गए। इसके साथ एलिजाबेथ महारानी बन गयी। द्वितीय विश्व युद्ध की शुरुआत से पहले, वे उनके पति के साथ फ्रांस और उत्तरी अमेरिका की राजनयिक यात्रा के लिए गयी। युद्ध के दौरान, उनकी अदम्य भावना से  ब्रिटिश जनता को नैतिक समर्थन मिला। ब्रिटिश हितों के लिए उनकी भूमिका के कारण, एडॉल्फ हिटलर ने उन्हे " यूरोप की सबसे खतरनाक सत्री " के रूप में वर्णित किया। युद्ध के बाद, उनके पति का स्वास्थ्य बिगड गया और वे 51 साल की उम्र में विधवा हो गयी।उनकी 25 वर्षीया पुत्री नयी महारानी बनी।
101 वर्ष की आयु में उनके निधन तक वे सार्वजनिक जीवन मे सक्रिय रही। उनकी छोटी बेटी, राजकुमारी मार्गरेट की मृत्यु के सात सप्ताह बाद ही उनका देहान्त हो गया।
अवधेश प्रीत

एक हिन्दी साहित्यकार।
फ़ोर्स इंडिया

फ़ोर्स इंडिया फोर्मुला वन रेसिंग में एक टीम है